Museet fungerer mest som propaganda og er lagt inn som en del av alle gruppereisers «må-se»-begivenheter. Det skal også gi inntrykk av omverdenens støltte til det nordkoreanske regimet. Besøkende blir informert om at antallet gaver er et «bevis på den endeløse kjærlighet og respekt overfor den store leder». De nordkoreanske besøkende er ikke kjent med diplomatiets protokoll med utveksling av gaver. Forfatteren Byoung-lo Philo Kim, skriver at «utstillingen er satt opp for å overbevise de nordkoreanske besøkende at deres ledere er beundret rundt om i verden».